_:n00590c8466d44806b7ea60ddaa6658c6xb0
<http://schema.org/articleBody>
"בימים אלה אנו מציינים 50 שנה למלחמת יום הכיפורים, מניחים זרים באנדרטאות לזכרם של לוחמי הגבורה העילאית שהצילה את המדינה מאבדון!\r\n\r\nהמפגש באנדרטאות מציף רגשות ותחושות של אותם ימי מלחמה קשים. מנקודת מבטי, בפרוץ מלחמת ששת הימים, 5 יוני 1967, ב - 0810, הייתי באמצע מבחן מתמטיקה בתיכון רמלה-לוד, אזעקה, ירדנו למקלט, ב – 10:00 מנהל ביה\"ס זאב ביסטריצקי ז\"ל, אסף אותנו היודביתניקים ושלח אותנו ללבוש מדי חאקי, אנו אמורים להגן על משמר איילון. החרדה הייתה מצמררת, השעות חלפו, רדיו קהיר פרסם מדמיונו הפרוע על הישגי המלחמה של צבא מצרים, אנחנו חפרנו מחפורות בחצרות הבתים ומסביב להם. בשלוש לפנות בוקר, 6 ביוני, קול ישראל שידר לראשונה על הישגי צה\"ל - השמדת חיל האוויר המצרי, התקדמות של כוחותינו בסיני ,ולמחרת בגזרת ירדן.\r\n\r\nמחרדה לצהלות שמחה !!!\r\n\r\nנובמבר 1967, אני מתגייס לצה\"ל, באפריל 68 עובר לחיל השריון, ב - 30 באוקטובר 1969 מסיים קורס קצינים, שובצתי כמפקד מחלקה בגדוד 53 חטיבה 188. נטלתי חלק במבצעים רבים כמפקד מחלקת טנקים (במבצע \"קיתון\" לדוגמא ביוני 70, הייתי מפקד כח החסימה כנגד עתודת השריון הסורית בדרום רמה\"ג , במגע שנוצר השמדתי להם שלושה טנקים, אגב, הסורים קוראים למבצע \"קיתון \" מלחמת שלושת הימים! בכיבוש ג'בל רוס כיום הר דב השתתפתי יחד עם פלוגת הסיור של גולני בלחימה ממש מעץ לעץ כאשר הטנקים מלווים אותם בלחימה.\r\n\r\nמהר מאוד מוניתי לתפקיד קצין המבצעים של הגדוד, באמצע שנת 71, פחות משנה וחצי מסיום קורס קצינים מוניתי למפקד פלוגה. ( דור ראשון של מפקדי פלוגות טנקים צעירים , כל מפקדי הפלוגות לפני היו לפחות בני 28 )\r\n\r\nכמפקד פלוגה השתתפתי במספר פשיטות משוריינות של צהל בלבנון. הודעה על לידת קרן ביתי הבכורה קיבלתי בקשר (60 כאן 24 , מזל טוב נולדה לך בת) בהיותי תחת אש ברשיא אל פוחר בדרום לבנון . בגלל כושרי הגופני שותפתי גם בחדירות מעבר לקווי הגבול לאיסוף מודיעין עם מיטב סיירות צהל!\r\n\r\nזכיתי למספר ההערכות לשבח ובאוקטובר 72 , הוענקה לי דרגת סרן בקיצור פז\"מ. מיד שובצתי לתפקיד קצין אגף המבצעים של חטיבה 500, עימה יצאתי למלחמת יום הכיפורים."
<https://newzim.co.il/darom/?p=18957>